  Анжелика Тихонова корреспондент 29-тӥ куарусёнэ Удмуртиысь школаосын 42 «Точка роста» центръёс усьтозы. Со сярысь элькун тӧролэн но кивалтэтлэн пресс-службазы ивортэ. Дышетонъя центръёс Владимир Путинэн кичӧлтэм «Образование» йӧскалык ӵектос улсысь «Современная школа» федерал ӵектос улсын кылдыто Центръёсты усьтон ужрад огъяросси онлайн-марафон сямен ортчоз. Ужрадэ Россиысь калыкез дышетонъя министерствоысь но кунысьтымы мукет улосвылъёсысь «Точка роста» центръёсысь ыстэм муртъёс пыриськозы. Бӧрысь дышетскисьёслы но анай-атайёссылы экскурсиос ортчытозы. Центръёсын тупатъян ужъёс йылпумъяськизы. Та дыре выль ужан тӥрлык вутто: квадрокоптеръёс, VR-шлемъёс, 3D-оборудование, цифровой но компьютерной техника, ноутбукъёс но нырысь эмъюрттэт сётыны дышетскыны тӥрлык. «Точка роста» центръёсын пиналъёсты «Технология», «Основы безопасности жизнедеятельности», «Информатика» тодметъёсъя дышетозы. Урокъёс бере дышетскисьёс цифровой, естесственнонаучной, технической но гуманитарной ӧръёсъя занятиосы ветлыны быгатозы. Со сяна, 22-аз центръёсын крезьгуро гостинойёс луозы. Дышетонъя центре кык пространствоос пыро: «Технология», «Основы безопасности жизнедеятельности», «Информатика» тодметъёсъя занятиослы классъёс. Татын киын ужан интструментъёсын но 3D-оборудованиен ужаны интыос луозы; коворкинг. Отчы шахматэн шудон гостиной, медиазона но ӵектосъёс бордын ужан зона пырозы. 2024-тӥ арозь элькунамы 157 «Точка роста» центръёс усьтӥськозы, нош Россиын оглом 16 сюрс «Точка роста» центръёсын ужан понна 50-лэсь трос дышетӥсьёс квалификацизэс будэтӥзы. Курсъёсын выль дышетон технологиосын тодматскизы но туала тӥрлыкен ужаны дышетскизы. Гурт школаосысь 100 дышетӥсьёс онлайн амалэн дышетскизы. Тегъёс: Дышетон нылпиос Удмуртия школаос  